Καρυδόπιτα
Είναι ένα γευστικό, πλούσιο γλυκό, που θα απολαύσουμε με τον καφέ μας.
6 μικρά αυγά, 200 γρ. ζάχαρη, 280 γρ. αλεύρι για όλες τις χρήσεις + λίγο για το σκεύος, 250 γρ. βούτυρο αγελάδας, λιωμένο (προσέχουμε όμως να μην κάψει) + λίγο για το σκεύος, 400 γρ. καρύδια, τριμμένα, 2 κουτ. γλυκού κανέλα, 1 κουτ. γλυκού μπέικιν πάουντερ , 1.000 γρ. ζάχαρη, 800 γρ. νερό, 120 γρ. γλυκόζη, 3 ξυλάκια κανέλας
Για να φτιάξουμε καρυδόπιτα, προθερμαίνουμε τον φούρνο στους 160°C. Βουτυρώνουμε και αλευρώνουμε ένα ταψάκι διαμέτρου 24 εκ.Χτυπάμε στο μίξερ τα αυγά με τη ζάχαρη μέχρι να αφρατέψουν πολύ καλά και να ασπρίσουν. Σταματάμε το χτύπημα και προσθέτουμε σταδιακά το λιωμένο βούτυρο, τα καρύδια, το αλεύρι, την κανέλα και το μπέικιν - μετά από κάθε υλικό που βάζουμε, ανακατεύουμε απαλά μέχρι να ομογενοποιηθεί το μείγμα.Αδειάζουμε στο βουτυρωμένο και αλευρωμένο ταψάκι και ψήνουμε στον προθερμασμένο φούρνο για 60 λεπτά.Σε μια κατσαρόλα βάζουμε όλα τα υλικά μαζί και τα τοποθετούμε σε μέτρια προς δυνατή φωτιά, ανακατεύοντας λίγο στην αρχή, μέχρι να λιώσει η ζάχαρη. Αφήνουμε να βράσει το σιρόπι για 3 λεπτά (από όταν αρχίσει ο βρασμός) και το αποσύρουμε.Σιροπιάζουμε την καρυδόπιτα μόλις τη βγάλουμε από τον φούρνο με το σιρόπι ζεστό. Όπως σε όλα τα σιροπιαστά, αφήνουμε μερικές ώρες να κρυώσει και να απορροφήσει το σιρόπι, πριν σερβίρουμε.
Αλεύρι (ζύμες),Αυγά,Καρύδια